Au fost descoperite șine exfoliate pe magistrala 900, una dintre cele mai importante căi ferate din România, care face legătura dintre Bucureşti şi vestul ţării, iar mai departe vestul Europei.

Pentru a nu pune viaţa călătorilor în pericol, trenurile circulă acum cu restricţii de viteză. Vorbim despre nu mai puţin de 160 de zone cu limitări de viteză pe traseul Timişoara - Bucureşti, cu o lungime de 530 de kilometri. În unele zone se circulă cu 10km/h.

În timp ce angajații CFR spun că şinele sunt un real pericol, conducerea CFR vorbește doar despre programe de reparații viitoare și dă asigurări că situația este sub control.